CELEX: 62017CA0723
Language: bg
Date: 2019-06-26 00:00:00
Title: Дело C-723/17: Решение на Съда (първи състав) от 26 юни 2019 г. (преюдициално запитване от Nederlandstalige rechtbank van eerste aanleg Brussel — Белгия) — Lies Craeynest и др./Brussels Hoofdstedelijk Gewest, Brussels Instituut voor Milieubeheer (Преюдициално запитване — Директива 2008/50/ЕО — Членове 6, 7, 13 и 23 — Приложение III — Оценяване на качеството на въздуха — Критерии, позволяващи да се установи превишаване на пределно допустимите стойности на азотен диоксид — Измервания, извършвани с помощта на стационарни пунктове за вземане на проби — Избор на подходящи площадки — Тълкуване на стойностите, измерени в пунктове за вземане на проби — Задължения на държавите членки — Съдебен контрол — Интензивност на контрола — Правомощие за издаване на разпореждане)

19.8.2019   
            
            
               BG
            
            
               Официален вестник на Европейския съюз
            
            
               C 280/4
            
         
      Решение на Съда (първи състав) от 26 юни 2019 г. (преюдициално запитване от Nederlandstalige rechtbank van eerste aanleg Brussel — Белгия) — Lies Craeynest и др./Brussels Hoofdstedelijk Gewest, Brussels Instituut voor Milieubeheer
      (Дело C-723/17) (1)
      
      (Преюдициално запитване - Директива 2008/50/ЕО - Членове 6, 7, 13 и 23 - Приложение III - Оценяване на качеството на въздуха - Критерии, позволяващи да се установи превишаване на пределно допустимите стойности на азотен диоксид - Измервания, извършвани с помощта на стационарни пунктове за вземане на проби - Избор на подходящи площадки - Тълкуване на стойностите, измерени в пунктове за вземане на проби - Задължения на държавите членки - Съдебен контрол - Интензивност на контрола - Правомощие за издаване на разпореждане)
      (2019/C 280/04)
      Език на производството: нидерландски
      
         Запитваща юрисдикция
      
      Nederlandstalige rechtbank van eerste aanleg Brussel
      
         Страни в главното производство
      
      
         Ищци: Lies Craeynest, Cristina Lopez Devaux, Frédéric Mertens, Stefan Vandermeulen, Karin De Schepper, Clientearth VZW
      
         Ответници: Brussels Hoofdstedelijk Gewest, Brussels Instituut voor Milieubeheer
      
         в присъствието на: Belgische Staat
      
         Диспозитив
      
      
                  1)
               
               
                  Член 4, параграф 3 и член 19, параграф 1, втора алинея ДЕС във връзка с член 288, трета алинея ДФЕС и членове 6 и 7 от Директива 2008/50/ЕО на Европейския парламент и на Съвета от 21 май 2008 година относно качеството на атмосферния въздух и за по-чист въздух за Европа трябва да се тълкуват в смисъл, че националната юрисдикция, сезирана с искане за тази цел от частноправни субекти, които са пряко засегнати от превишаването на посочените в член 13, параграф 1 от тази директива пределно допустими стойности, следва да провери дали пунктовете за вземане на проби, намиращи се в дадена зона, са разположени съобразно с критериите, предвидени в приложение III, раздел Б, точка 1, буква a) от посочената директива, и ако това не е така, да предприеме спрямо компетентния национален орган всички необходими мерки, като например разпореждане, ако такова е предвидено в националното право, за да бъдат поставени тези пунктове за вземане на проби в съответствие с тези критерии.
               
            
                  2)
               
               
                  Член 13, параграф 1 и член 23, параграф 1 от Директива 2008/50 трябва да се тълкуват в смисъл, че за да се установи превишаване на пределно допустима стойност, определена в приложение XI към тази директива, в период на осредняване от една година, е достатъчно в един отделен пункт за вземане на проби да бъде измерено ниво на замърсяване над тази стойност.
               
            
         (1)  ОВ C 104, 19.3.2018 г.